

VLADA REPUBLIKE HRVATSKE

Zagreb, 14. listopada 2021.

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

|  |  |
| --- | --- |
| **Predlagatelj:** | Ministarstvo znanosti i obrazovanja |

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

|  |  |
| --- | --- |
| **Predmet:** | Prijedlog zaključka o davanju prethodne suglasnosti predstavniku Vlade Republike Hrvatske za prihvaćanje amandmana drugih predlagatelja na Konačni prijedlog zakona o izmjenama i dopunama Zakona o Nacionalnom centru za vanjsko vrednovanje obrazovanja |

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

**Prijedlog**

Na temelju članka 31. stavka 3. Zakona o Vladi Republike Hrvatske („Narodne novine“, br. 150/11., 119/14., 93/16. i 116/18.), Vlada Republike Hrvatske je na sjednici održanoj \_\_\_\_\_\_\_\_\_\_\_\_\_\_\_ donijela

**Z A K L J U Č A K**

Daje se prethodna suglasnost predstavniku Vlade Republike Hrvatske za prihvaćanje amandmana Odbora za obrazovanje, znanost i kulturu Hrvatskoga sabora, od 29. rujna 2021., na članak 9. Konačnog prijedloga zakona o izmjenama i dopunama zakona o Nacionalnom centru za vanjsko vrednovanje obrazovanja, u izmijenjenom obliku, na način da se članak 9. stavak 2. mijenja i glasi:

„U podstavku 2. iza riječi: „obrazovanju“ dodaju se riječi: „ili u znanstvenoj djelatnosti u području odgoja i obrazovanja“.

KLASA:

URBROJ:

Zagreb,

PREDSJEDNIK

mr. sc. Andrej Plenković

**O B R A Z L O Ž E N J E**

Ovim amandmanom propisuju se uvjeti za izbor ravnatelja Nacionalnog centra za vanjsko vrednovanje obrazovanja, na način da je jedan od propisnih uvjeta za izbor ravnatelja i ostvareno radno iskustvo u znanstvenoj djelatnosti u području odgoja i obrazovanja kako bi se u obzir, prilikom izbora ravnatelja, mogli uzeti i kandidati koji su svoje radno iskustvo stekli radom u području odgojnih znanosti, primjerice radom na fakultetima.

Amandman se prihvaća u izmijenjenom obliku, budući da je u obliku u kojemu je predložen od strane Odbora za obrazovanje, znanost i kulturu Hrvatskoga sabor, nomotehnički neispravan.

Ovakav prijedlog Odbor za obrazovanje, znanost i kulturu Hrvatskoga sabora dao je i u prvom čitanju zakonskoga prijedloga te se isti sada prihvaća budući da je naknadno zaključeno kako je potrebno zakonskom odredbom obuhvatiti i radno iskustvo stečeno u znanosti (području odgojnih znanosti).